CELEX: 31987R2721
Language: el
Date: 1987-09-10
Title: Κανονισμός (ΕΟΚ) αριθ. 2721/87 της Επιτροπής της 10ης Σεπτεμβρίου 1987 που τροποποιεί τον κανονισμό (ΕΟΚ) αριθ. 1105/68 περί των λεπτομερειών χορήγησης ενισχύσεων για το αποκορυφωμένο γάλα που προορίζεται για τη διατροφή των ζώων

Avis juridique important

|

31987R2721

Κανονισμός (ΕΟΚ) αριθ. 2721/87 της Επιτροπής της 10ης Σεπτεμβρίου 1987 που τροποποιεί τον κανονισμό (ΕΟΚ) αριθ. 1105/68 περί των λεπτομερειών χορήγησης ενισχύσεων για το αποκορυφωμένο γάλα που προορίζεται για τη διατροφή των ζώων  

Επίσημη Εφημερίδα αριθ. L 261 της 11/09/1987 σ. 0008 - 0008 Φινλανδική ειδική έκδοση: Κεφάλαιο 3 τόμος 24 σ. 0116  Σουηδική ειδική έκδοση: Κεφάλαιο 3 τόμος 24 σ. 0116 

***** ΚΑΝΟΝΙΣΜΟΣ (ΕΟΚ) αριθ. 2721/87 ΤΗΣ ΕΠΙΤΡΟΠΗΣ  της 10ης Σεπτεμβρίου 1987  που τροποποιεί τον κανονισμό (ΕΟΚ) αριθ. 1105/68 περί των λεπτομερειών χορηγήσεως ενισχύσεων για το αποκορυφωμένο γάλα που προορίζεται για τη διατροφή των ζώων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 773/87 (2), και ιδίως το άρθρο 10 παράγραφος 3,  Εκτιμώντας:  ότι το άρθρο 1 παράγραφος 3 του κανονισμού (ΕΟΚ) αριθ. 1105/68 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3736/86 (4), περιορίζει τη χορήγηση της ενίσχυσης στο αποκορυφωμένο γάλα μέγιστης περιεκτικότητας σε λιπαρές ουσίες 1 %· ότι, σε περίπτωση ακούσιας υπέρβασης, δεν είναι σκόπιμο να επιβάλλεται κύρωση η οποία να συνίσταται στην απώλεια της ενίσχυσης· ότι, κατά συνέπεια, είναι απαραίτητο να προστεθεί διάταξη που να επιτρέπει ορισμένη υπέρβαση εφόσον ο μέσος όρος της περιεκτικότητας σε λιπαρές ουσίες που διαπιστώνεται κατά τη διάρκεια περιόδου έξι μηνών δεν υπερβαίνει το προαναφερόμενο όριο·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 παράγραφος 3 του κανονισμού (ΕΟΚ) αριθ. 1105/68, το ακόλουθο εδάφιο παρεμβάλλεται μετά το πρώτο εδάφιο:  «Ωστόσο, σε περίπτωση που η περιεκτικότητα σε λιπαρές ουσίες υπερβαίνει κατά λιγότερο από 25 % την καθορισμένη μέγιστη περιεκτικότητα, η ενίσχυση μπορεί να χορηγηθεί εφόσον ο μέσος όρος που έχει διαπιστωθεί για το σχετικό γαλακτοκομείο κατά τη διάρκεια περιόδου έξι μηνών πριν από τη διαπίστωση της υπέρβασης, παραμένει κατώτερος από τη καθορισμένη μέγιστη περιεκτικότητα.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 10 Σεπτεμβρίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 78 της 20. 3. 1987, σ. 1.  (3) ΕΕ αριθ. L 184 της 29. 7. 1968, σ. 24.  (4) ΕΕ αριθ. L 347 της 9. 12. 1986, σ. 6.